****

Turistička zajednica općine Funtana

HR-52452 Funtana, B. Borisija 2

Tel: 00385 52 445 119

e-mail: info@funtana.com

[www.funtana.com](http://www.funtana.com)

Funtana, 19. svibnja 2023.

Na temelju Zakona o turističkim zajednicama i promicanju hrvatskog turizma (Narodne novine broj 52/19 i 42/20) i Pravilnika o unutarnjem ustrojstvu i sistematizaciji radnih mjesta Turističke zajednice općine Funtana od 8. ožujka 2022. godine, direktorica Turističke zajednice općine Funtana dana 19. svibnja 2023. godine raspisuje

**JAVNI NATJEČAJ**

**za zasnivanje radnog odnosa za radno mjesto SPREMAČ/SPREMAČICA –**

**1 izvršitelj/izvršiteljica na neodređeno nepuno četiri satno radno vrijeme uz probni rad od 3 (tri) mjeseca**

1. Raspisuje se javni natječaj za rad na neodređeno nepuno četiri satno radno vrijeme u Turističkoj zajednici općine Funtana na radno mjesto: **SPREMAČ/SPREMAČICA** - 1 izvršitelj/izvršiteljica na nepuno četiri satno radno vrijeme, uz probni rad od 3 (tri) mjeseca.
2. **Opis poslova radnog mjesta – spremač/spremačica:**
* održavanje čistoće i urednosti ureda, skladišta, hodnika, stepeništa, sanitarnih prostorija, kuhinje i ostalih prostorija Zajednice, kao i dislociranih prostora koje koristi Zajednica,
* održava čistoću i urednost namještaja i inventara, održava čistoću vanjskog prostora izvan prostorija TZ-a,
* vodi brigu o opskrbljenosti, čuvanju i savjesnom trošenju materijala i pribora te sredstva za čišćenje,
* uz odobrenje neposrednog rukovoditelja nabavlja materijal i pribor potreban za izvršenje aktivnosti,
* sudjeluje u pomoćnim poslovima pripreme i organizacije događaja, manifestacija, konferencija i drugih pratećih aktivnosti zajednice,
* po potrebi pomaže u jednostavnim poslovima (kopiranje, slaganje materijala, posluživanje hrane i napitaka i sl.).

**III.** **Kandidat za radno mjesto „SPREMAČ - SPREMAČICA“ mora ispunjavati sljedeće uvjete:**

* punoljetnost
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidat mora ispunjavati sljedeće posebne uvjete:

* NKV ili SSS sprema

**IV. Prijava na natječaj mora sadržavati:**

1. ime i prezime kandidata/kinje,
2. adresu prebivališta,
3. broj telefona/mobitela i adresu elektroničke pošte,
4. naznaku kako je riječ o prijavi na predmetni natječaj,
5. specifikaciju priloga/priloženih dokaza uz prijavu,
6. vlastoručni potpis kandidata/kinje.

**V. Uz vlastoručno potpisanu prijavu na natječaj, kandidati moraju dostaviti:**

* životopis – vlastoručno potpisan,
* presliku osobne iskaznice,
* dokaz o stručnoj spremi (preslika svjedodžbe kojom se potvrđuje ispunjavanje uvjeta stupnja obrazovanja (stručne spreme) određene ovim natječajem;
* uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 (šest) mjeseci od dana objave ovog Natječaja,
* dokaz o zdravstvenoj sposobnosti.

Napomene:

Sve gore navedene isprave prilažu se prijavi u neovjerenoj preslici. Prije donošenja odluke o izboru, od kandidata se može zatražiti dostava dokumentacije u izvorniku ili ovjerenoj preslici, kao i drugi dokazi o ispunjavanju uvjeta iz javnog Natječaja.

**VI.** Urednom prijavom smatra se prijava koja sadržava sve podatke i sve priloge navedene u Natječaju. Osobe koje podnesu nepotpune i/ili nepravodobne prijave ili ne ispunjavaju uvjete javnog natječaja, ne smatraju se kandidatima prijavljenim na Natječaj.

**VII.** Rok za podnošenje prijava s dokazima o ispunjavanju uvjeta Natječaja je 8 dana od dana objave Natječaja na službenoj internet stranici Turističke zajednice općine Funtana, a počinje teći prvi sljedeći dan od dana objave Javnog natječaja na internet stranicama Turističke zajednice općine Funtana (www.funtana.com).

**VIII**. Prijave na natječaj s potrebnom dokumentacijom dostavljaju se preporučenom poštom ili osobno na adresu:

TURISTIČKA ZAJEDNICA OPĆINE FUNTANA,

Bernarda Borisija 2, 52452 Funtana

s naznakom

„JAVNI NATJEČAJ ZA PRIJEM U RADNI ODNOS NA NEODREĐENO VRIJEME SPREMAČ/SPREMAČICA NA NEODREĐENO NEPUNO ČETIRI SATNO RADNO VRIJEME - „NE OTVARAJ“

**IX.** S kandidatima koji ispunjavaju opće i posebne uvjete iz natječaja, održat će se razgovor putem kojeg će se vršiti i provjera znanja i sposobnosti. Za kandidata koji ne pristupi razgovoru smatrat će se da je povukao prijavu na Natječaj.

O rezultatima Natječaja kandidati će biti obaviješteni u roku od 8 dana od dana donošenja odluke o izboru.

**X.** Kandidati prijavom na Natječaj pristaju da se njihovi podaci obrađuju u potrebnom obimu i u svrhu provedbe natječaja od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016. godine (Službeni list Europske unije, L119/1).

**XI.** Turistička zajednica općine Funtana zadržava pravo u svako vrijeme poništiti ovaj Natječaj, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

U Funtani, 19. svibnja 2023. godine

 Turistička zajednica općine Funtana

 Direktorica

 mr.sc. Ana Milohanović Čehić